b"\n_START_ARTICLE_\nAdagio en sol menor\n_START_SECTION_\nHist\xc3\xb2ria\n_START_PARAGRAPH_\nL'Adagio de Giazotto (obra per a orquestra de cordes i orgue en sol menor), compost el 1945, va ser publicat per primera vegada el 1958 per l'editorial Casa Ricordi. Llavors l'editor va llan\xc3\xa7ar com a argument de venda que l'autor s'havia basat en uns fragments d'un moviment lent d'una sonata a trio de Tomaso Albinoni presumiblement trobats a les ru\xc3\xafnes de la Biblioteca de Dresden despr\xc3\xa9s dels bombardejos de la ciutat esdevinguts en la Segona Guerra Mundial, per\xc3\xb2 mai s'ha trobat una prova seriosa de l'exist\xc3\xa8ncia d'aquests fragments; per contra la \xc2\xabStaatsbibliothek Dresden\xc2\xbb ha desmentit formalment tenir-les en la seva col\xc2\xb7lecci\xc3\xb3 de partitures._NEWLINE_El tema d'aquest Adagio ostenta similituds amb el principi del tema de l'Adagio sostenuto del primer Trio, opus 33, per a piano, viol\xc3\xad i violoncel de Louise Farrenc, datat el 1841."